Komisjoni määrus (EMÜ) nr 810/83,

5. aprill 1983,

kaupade klassifitseerimise kohta ühise tollitariifistiku teatavatesse rubriikidesse või alamrubriikidesse

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu 16. jaanuari 1969. aasta määrust (EMÜ) nr 97/69 ühise tollitariifistiku nomenklatuuri ühtseks kohaldamiseks võetavate meetmete kohta, [1] viimati muudetud Kreeka ühinemisaktiga, eriti selle artiklit 3,

ning arvestades, et:

tuleb vastu võtta sätted, et tagada ühise tollitariifistiku nomenklatuuri ühtne kohaldamine järgmiste kaupade tariifsel klassifitseerimisel:

1. keraamiline põrsakujuline rahakassa, umbes 15 cm pikk ja 9 cm kõrge, lillemotiiviga, seljal mündipilu ja põhjal pehme kummikorgiga suletud ümmargune auk müntide väljavõtmiseks;

2. keraamiline vanamehe-/kerjusekujuline rahakassa, umbes 18 cm kõrge, maalitud näo ja rõivastega, seljal mündipilu ja põhjal pehme kummkorgiga suletud ümmargune auk müntide väljavõtmiseks;

3. keraamiline pingviinikujuline rahakassa, umbes 30 cm kõrge, seljal mündipilu ja põhjal tabalukk;

4. plastmassist pingviinikujuline rahakassa, umbes 16 cm kõrge, punase salliga, seljal mündipilu;

5. maalitud puidust rahakassa, mis kujutab stiliseeritud lapsefiguuri, umbes 16 cm kõrge, koosneb silindrilisest topsikust, millel on mündipilu ja mille tipul on äravõetav puutapp, mis eemaldatakse müntide väljavõtmiseks ning mis hoiab paigal kolme kuuli, mis kujutavad figuuri käsi ja noogutavat pead;

6. miniatuurse postkasti kujuline metallist punaseks värvitud rahakassa (umbes 12 cm kõrge, põhi ligikaudu 5 × 6 cm), tagaküljel seinale riputamise auk, esiküljel mündipilu ja väike lukustatav luuk;

nõukogu määrusele (EMÜ) nr 950/68, [2] viimati muudetud määrusega (EMÜ) nr 604/83, [3] lisatud ühise tollitariifistiku rubriiki 69.13 kuuluvad muu hulgas kujukesed ja muud dekoratiivesemed, rubriiki 97.02 nukud ja rubriiki 97.03 muu hulgas muud mänguasjad, rubriiki 39.07 rubriikides 39.01–39.06 kirjeldatud plastmassist tooted, rubriiki 44.27 muu hulgas puidust dekoratiivesemed või muud nipsasjad, rubriiki 73.40 muud raud-või terastooted ja rubriiki 83.06 muu hulgas mitteväärismetallist dekoratiivesemed; eespool nimetatud kaupade klassifitseerimisel tuleb arvesse võtta eespool nimetatud rubriike;

kujunduse ja otstarbe tõttu puuduvad neil kaupadel mänguasja või punktide 2–5 puhul nuku põhiomadused; punktides 1, 2 ja 3, 4, 5 ja 6 nimetatud tooteid ei ole seetõttu grupi 69 märkuse 2 punkti f, grupi 39 märkuse 1 punkti q, grupi 44 märkuse 1 punkti o või XV jao märkuse 1 punkti m kohaselt gruppidest 69, 39 ja 44 või XV jaost välja jäetud; punktis 6 nimetatud tootel puuduvad siiski Tollikoostöö Nõukogu nomenklatuuri selgitavate märkuste alamrubriigis 83.06 A nimetatud pisi- või seinakaunistustega samalaadsete sisekujunduses kasutatavate dekoratiivesemete omadused;

vormi ja kaunistusviisi tõttu on viis esimesena nimetatud toodet dekoratiivesemete laadi; mõõtmed ega kasutus rahakassana ei mõjuta nende kui dekoratiivesemete laadi; seetõttu tuleb kolm esimesena nimetatud toodet klassifitseerida rubriiki 69.13, neljas alamrubriiki 39.07 B V d ja viies alamrubriiki 44.27 B; kuues toode, mida võib võrrelda Tollikoostöö Nõukogu nomenklatuuri rubriiki 73.40 käsitleva selgitava märkuse punktis B alapunktis 3 nimetatud kastide, karpide, pastillitooside ja teiste mahutitega, tuleb klassifitseerida selle rubriigi alamrubriiki B;

käesoleva määrusega ettenähtud meetmed on kooskõlas ühise tollitariifistiku nomenklatuuri komitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Allpool kirjeldatud kaubad klassifitseeritakse iga kauba puhul näidatud ühise tollitariifistiku rubriiki või alamrubriiki järgmiselt:

1.Keraamiline põrsakujuline rahakassa, umbes 15 cm pikk ja 9 cm kõrge, lillemotiiviga, seljal mündipilu ja põhjal pehme kummikorgiga suletud ümmargune auk müntide väljavõtmiseks: | 69.13Kujukesed ja muud dekoratiivesemed ning ehted; mööbliesemed |

2.Keraamiline vanamehe-/kerjusekujuline rahakassa, umbes 18 cm kõrge, maalitud näo ja rõivastega, seljal mündipilu ja põhjal pehme kummkorgiga suletud ümmargune auk müntide väljavõtmiseks: | 69.13Kujukesed ja muud dekoratiivesemed ning ehted; mööbliesemed |

3.Keraamiline pingviinikujuline rahakassa, umbes 30 cm kõrge, seljal mündipilu ja põhjal tabalukk: | 69.13Kujukesed ja muud dekoratiivesemed ning ehted; mööbliesemed |

4.Plastmassist pingviinikujuline rahakassa, umbes 16 cm kõrge, punase salliga, seljal mündipilu: | 39.07Rubriikides 39.01–39.06 kirjeldatud materjalidest tooted:B.MuudV.Muust materjalist:d)Muud |

5.Maalitud puidust rahakassa, mis kujutab stiliseeritud lapsefiguuri, umbes 16 cm kõrge, koosneb silindrilisest topsikust, millel on mündipilu ja mille tipul on äravõetav puutapp, mis eemaldatakse müntide väljavõtmiseks ning mis hoiab paigal kolme kuuli, mis kujutavad figuuri käsi ja noogutavat pead: | 44.27Põrandalambid, laualambid ja muud puidust valgustid; puidust mööbliesemed, mis ei kuulu gruppi 94; puitlaekad, sigaretitoosid, kandikud, puuviljavaagnad, dekoratiivesemed ja muud nipsasjad; puitlaekad lauatarvete, joonestusvahendite või viiulite hoidmiseks ja muud samalaadsed mahutid; puidust esemed või ehted, mida tavaliselt kantakse taskus, käekotis või käes või kaelas; eelnimetatud toodete puitosad:B.Muud |

6.Miniatuurse postkasti kujuline metallist punaseks värvitud rahakassa (umbes 12 cm kõrge, põhi ligikaudu 5 × 6 cm), tagaküljel seinale riputamise auk ning esiküljel mündipilu ja väike lukustatav luuk: | 73.40Muud raud- või terastootedB.Muud |

Artikkel 2

Käesolev määrus jõustub 21. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 5. aprill 1983

Komisjoni nimel

komisjoni liige

Karl-Heinz Narjes

[1] EÜT L 14, 21.1.1969, lk 1.

[2] EÜT L 172, 22.7.1968, lk 1.

[3] EÜT L 72, 18.3.1983, lk 3.

--------------------------------------------------